
Nr.      / 28.08.2026
ANUNŢ
Consiliul de administratie al Spitalului “N.N. SĂVEANU” Vidra
organizează

CONCURS PENTRU OCUPAREA FUNCTIEI DE MANAGER - PERSOANA FIZICA LA SPITALUL „N.N. SĂVEANU” VIDRA


[bookmark: _heading=h.30j0zll][bookmark: _Hlk238796980]     Consiliul de Administrație al Spitalului “N.N. Săveanu” Vidra în conformitate cu prevederile Ordinului ministrului sănătății nr. 1520/2016. privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății si potrivit regulamentului de organizare și desfășurare a concursului pentru ocuparea funcției de manager persoana fizica la Spitalul “N.N. Săveanu” Vidra, aprobat de către Consiliul de administrație al Spitalului “N.N. Săveanu” Vidra, organizează concurs pentru ocuparea funcției de manager persoană fizică la Spitalul “N.N. Săveanu” Vidra.
[bookmark: _heading=h.8d2ctbb8o1ne]
[bookmark: _heading=h.1fob9te]  Concursul pentru ocuparea funcției de manager persoana fizica la Spitalului “N.N. Săveanu” Vidra se va desfășura la sediul Spitalului “N.N. Săveanu” Vidra din localitatea Vidra, comuna Vidra, jud. Vrancea, în perioada: 28.08.2026 – 26.10.2026, în două etape:
[bookmark: _heading=h.8abvu8q8gi69]
1. Etapa de verificare a îndeplinirii de către candidați a condițiilor stabilite în anunțul de concurs, etapa eliminatorie, care va avea loc în data de  05.10.2026, ora 16.00;
2. Etapa de susținere publică și de evaluare a proiectului de management, care se va desfășura pe baza temei avizate de ordonatorul principal de credite-Ministerul Sanatatii, în data de 19.10.2026, ora 10.00.

		Dosarele de concurs se depun in perioada 02.09.2026 – 02.10.2026, de luni până vineri, între orele 09.00-14.00 la secretariatul Spitalului “N.N.SĂVEANU” Vidra.

	Calendarul de desfășurare al concursului este următorul:

· Vizitarea spitalului de către candidații interesați: 18.09.2026, in intervalul orar: 10.00 - 14.00 sub îndrumarea directorului medical;
· Termen de înregistrare a dosarului – 02.09.2026 - 02.10.2026 ora 14.00
· Verificarea dosarelor candidaților  - 05.10.2026, ora 10.00
· Afișarea listei candidaților admiși   - 05.10.2026, ora 15.00
· Depunerea contestatiilor față de rezultatele de verificare a dosarelor – 06.10.2026 pana la ora 15.00
· Soluționarea contestatiilor – 07.10.2026, ora 15.00
· Afișarea rezultatelor contestațiilor – 07.10.2026, ora 16.00
· Afișarea pe site-ul spitalului a proiectului de management 13.10.2026, ora 10.00
· Susținerea proiectului de management – 19.10.2026, ora 10.00
· Afișarea rezultatelor susținerii proiectelor de management -20.10.2026 , ora 10.00
· Depunerea contestatiilor față de rezultatele sustinerii proiectelor de management – 21.10.2026 pana la ora 10.00
· Soluționarea contestatiilor – 23.10.2026, ora 10.00
· Afișarea rezultatelor contestațiilor – 23.10.2026, ora 15.00
· Afișarea rezultatelor finale ale concursului – 26.10.2026 , ora 10.00.


La concursul pentru ocuparea funcției de manager persoana fizica a Spitalului N.N. Saveanu Vidra   pot participa persoane fizice care întrunesc cumulativ următoarele condiții:


    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) este aptă din punct de vedere medical şi psihologic să exercite funcţia de manager. Atestarea stării de sănătate se face pe bază de examen medical de specialitate, de către medicul de familie sau de către unităţile sanitare abilitate, respectiv pe bază de evaluare psihologică organizată prin intermediul unităţilor specializate acreditate în condiţiile legii;
    e) îndeplineşte condiţiile de studii şi vechime în specialitatea studiilor, prevăzute la art. 176 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
    f) îndeplineşte condiţia de absolvire a unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii prevăzut la art. V din Ordonanţa Guvernului nr. 37/2022 pentru modificarea şi completarea Legii nr. 95/2006 privind reforma în domeniul sănătăţii şi a Legii nr. 227/2015 privind Codul fiscal, precum şi stabilirea unor alte măsuri în domeniul sănătăţii, aprobată cu modificări şi completări prin Legea nr. 328/2022;
    g) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;
    h) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    i) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.
Dosarul de înscriere se depune personal la sediul Spitalului “N.N.Saveanu” Vidra, Comuna Vidra, jud. Vrancea, Biroul RUNOS, până la data de 02.10.2026. ora 14,00 consemnându-se numărul de pagini din dosarul primit.
Dosarul de înscriere trebuie să conțină următoarele documente:
    a) cererea de înscriere la concurs;
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
    f) certificat de cazier judiciar sau, după caz, extrasul de pe cazierul judiciar;
    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;
    h) certificatul de integritate comportamentală din care să reiasă că nu a comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
    i) curriculum vitae, model comun european;
    j) proiectul de management;
    k) declaraţie pe propria răspundere a candidatului că proiectul de management este conceput şi realizat integral de către candidat;
    l) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere. 

Tema proiectului de management este „Performanta clinica si financiara in cadrul  Spitalului “N.N.Săveanu” Vidra” 

Proiectul se realizează individual de către fiecare candidat şi se dezvoltă într-un volum de maxim 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

Susținerea proiectului de management, de către candidat, se face în plenul comisiei de concurs, în ședință publică, la data și locația indicate în prezentul anunț de concurs, cu înregistrarea audio-video a probei.

La susținerea de către candidați a proiectului de management poate participa mass-media precum și orice persoană care și-a manifestat intenția de a asista la susținerea publică a proiectului de management, prin transmiterea unui e-mail la adresa runos.spvidra@gmail.com, cu precizarea numelui și prenumelui persoanei interesate până cel târziu 14.10.2026, orele 14.00 și a fost confirmată de Comisia de concurs cu cel puțin 24 de ore înainte de data susținerii publice a proiectului de management.

Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare.

Pe site-ul Spitalului“N.N.Saveanu” Vidra (http://www.spitalvidra.ro/), precum și la sediul unității se află afișate:
·  Anunțul
· Regulamentul de organizare și desfășurare a concursului pentru ocupare funcției de manager persoana fizica
· Bibliografia de concurs

Relații suplimentare se pot obține la telefon 0237673000 - interior 15, de luni pana vineri orele 08.00 - 14.00.

[bookmark: _heading=h.tyjcwt]PREŞEDINTELE CONSILIULUI DE ADMINISTRAŢIE

  			                   ec. Gheorghe Cătălina-Maria     				 

